Patrik Henelius

Patrik Henelius on suomalainen fyysikko ja professori, joka on työskennellyt pääasiassa Ruotsissa. Hän toimii kaudella 2019–2022 Åbo Akademin luonnontieteiden ja tekniikan tiedekunnan dekaanina.FNT appoints new Dean from KTH Åbo Akademi, 25.10.2018. Viitattu 8.6.2021.  Hänen päätoimensa on kuitenkin Kuninkaallisen teknillisen korkeakoulun (KTH) fysiikan professorina.

Elämä ja ura

Patrik Henelius opiskeli fysiikkaa Åbo Akademissa ja valmistui sieltä maisteriksi vuonna 1993. Hänen pro gradu-tutkielmansa käsitteli yksiulotteisen Hubbard-mallin simulaatiota Monte Carlo-menetelmiä käyttäen.Patrik Henelius: Monte Carlo-simulering av en oordnad endimensionell Hubbard-modell (1993) Pro gradu-tutkiema, Åbo Akademi. finna.fi. Viitattu 8.6.2021.  Maisterin tutkinnon jälkeen hän on työskennellyt erilaisissa tutkimus- ja opetustehtävissä. Vuonna 2000 hän toimi tutkijana Tallahasseessa, Floridassa kansallisessa korkean magneettikentän laboratoriossa ().Patrik Henelius & Anders W. Sandvik: The sign problem in Monte Carlo simulations of frustrated quantum spin systems (2000) Physical Review B 62 (2000), s. 1102. doi: 10.1103/PhysRevB.62.1102. Abstrakti. Viitattu 8.6.2021  Laboratorio on osa Floridan osavaltionyliopistoa.

Henelius on väitellyt teoreettisen fysiikan alalta filosofian tohtoriksi (PhD) ja hän haki vuonna 2014 Turun yliopiston teoreettisen yliopiston professuuriin, mutta ei tullut valituksi.PROFESSORILUENTO. Professori Sabrina Maniscalco. Matemaattis-luonnontieteellinen tiedekunta. Teoreettinen fysiikka Turun yliopisto. 2014. Viitattu 8.6.2014. 2010-luvulla Henelius on vaikuttanut Kuninkaallisessa teknillisessä korkeakoulussa (, KTH). Aluksi hän toimi siellä yliopistonlehtorina (2012)Viktigt framsteg för magnetricitet mynewsdesk.com, 23.11.2012. Viitattu 8.6.2021.  ja sittemmin fysiikan professorina sekä fysiikan laitoksen varajohtajana. Hän työskentelee KTH:n AlbaNova-yliopistokeskuksessa.Patrik Henelius  Fysiikan laitos, KTH. Viitattu 8.6.2021. Opettajana Henelius on erittäin pidetty. KTH:ssa hänet on valittu kahdesti vuoden opettajaksi.

Åbo Akademi päätti vuonna 2018 ensimmäistä kertaa nimittää tiedekuntiensa dekaanit yliopiston ulkopuolelta. Luonnontieteiden ja tekniikan tiedekunnan dekaaniksi valittiin kaudelle 2019–2022 Patrik Henelius. Hän siirtyi tehtävään väliaikaisesti vakinaisesta toimestaan KTH:n fysiikan professorina. Ennen Heneliusta tiedekunnan dekaanina toimi vuoteen 2018 Tapio Salmi.

Tutkimustyö

Professori Henelius on suuntautunut teoreettiseen fysiikkaan. Hän on tutkinut muun muassa tilastollista mekaniikkaa ja tiiviin aineen teoriaa. Tutkijana hän on selvitellyt fysiikan kysymyksiä sekä klassisen fysiikan että kvanttimekaniikan näkökulmista. Tutkimusmenetelminä hän on soveltanut laskennallisessa tutkimuksessa Monte Carlo-menetelmiä. Fysiikan ilmiöistä hänen mielenkiinnon kohteenaan on ollut magnetismi. Magnetismin alalla hän on tutkinut esimerkiksi niin kutsuttuja turhautuneita magneetteja () ja häiriintyneitä magneettisia systeemejä.

Professori Henelius on julkaissut tutkimuksistaan ainakin 50 tieteellistä tutkimusartikkelia.Patrik Henelius's research while affiliated with KTH Royal Institute of Technology and other places ResearchGate-palvelussa. Viitattu 8.6.2021. 

Lähteet

Aiheesta muualla
 Dekaani Heneliuksen kotisivu Åbo Akademi. 
 Heneliuksen tutkijaprofiili Kuninkaallinen teknillinen korkeakoulu. 

Luokka:Suomalaiset fyysikot
Luokka:Suomalaiset professorit
Luokka:Elävät henkilöt
Luokka:Syntymävuosi puuttuu